钦定古今图书集成/理学汇编/文学典/第080卷 > 柳约
## 钦定古今图书集成/理学汇编/文学典/第080卷 > 柳约

按《江南通志》：“约字元礼，华亭人。约深于经学，属词粹
微。靖康初，兼殿中侍御史。尝论三镇不可弃。后以直
龙图阁知严州兼浙西兵马都监，境内安堵。高宗嘉
其忠，进集英殿修撰，约感激尽言。会高丽请修贡，议
遣使报聘，上顾廷臣无出约右，加试户部侍郎，充其
选。当路忌之，诬以事，罢提举。未几卒，赠四官。”